හිරු සී අයි ඒ වෙත රහසිගත තොරතුරක් ලැබුණේ මාතර දික්වැල්ල නගරයේ ඇති ප්‍රසිද්ධ සිනමා ශාලාවක කලමනාකාරිත්වය චිත්‍රපට නැරඹීම සඳහා ස්ථාපිත කර ඇති කුටි පහසුකම් උදෑසන 7.30 සිට තාවකාලික ලැගුම්හල් ලෙස උපකාරක පංති සඳහා පැමිණෙන දරු දැරියන්ට ලබා දී මුදල් උපයනා බවයි.එමෙන්ම ඇතැම් වැඩිහිටි පිරිමින් පාසල් සිසුවියන්ද මෙම ස්ථානයට කැඳවාගෙන එන බව සී අයි ඒ වෙත තොරතුරු ලබා දුන් පුද්ගලයන් පවසා සිටියා.එම් එක් කුටියක් සදහා සිනමා ශාලාවේ භාරකරු අයකරනා මුදල රුපියල් 350 ක්.සාමාන්‍යයෙන් සිනමා ශාලාවකට ඇතුළුවීමේදී ප්‍රවේශපත්‍ර නිකුත් කර මුදල් ලබා ගැනීම සිදු වුවද මෙහි එවැන්නක් සිදුවන්නේ නැහැ.